BBL ควัก 200 ลบ. ซื้อหุ้น “ไทย เพย์เมนต์ เน็ตเวิร์ก” เพิ่ม 19% ดันสัดส่วนทะลุ 69%
BBL ควัก 200 ลบ. ซื้อหุ้น "ไทย เพย์เมนต์ เน็ตเวิร์ก" เพิ่ม 19% ดันสัดส่วนทะลุ 69% จากเดิมถือ 49.99%
18 ก.ย. 2561

ธนาคารกรุงเทพ จำกัด (มหาชน) หรือ BBL เปิดเผยว่า ธนาคารได้เข้าถือหุ้นสามัญในบริษัท ไทย เพย์เมนต์ เน็ตเวิร์ก จำกัด (บริษัท) ซึ่งดำเนินธุรกิจระบบการชำระเงินทางอิเล็กทรอนิกส์ จำนวนหุ้นสามัญที่ธนาคารถือก่อนทำรายการ 1,619,676 หุ้น คิดเป็นสัดส่วน 49.99% จำนวนหุ้นจดทะเบียนชำระแล้วของบริษัททั้งหมด 3,240,000 หุ้น มูลค่าหุ้นที่ตราไว้ 100 บาท
โดยภายหลังจากผลการเข้าถือหุ้นสามัญในบริษัท ทำให้สัดส่วนการถือหุ้นของธนาคารเปลี่ยนแปลง ดังนี้ จำนวนหุ้นสามัญที่ธนาคารถือหลังทำรายการ 3,619,676 หุ้น คิดเป็นสัดส่วน 69.08% มูลค่าซื้อ 200,000,000 บาท หรือหุ้นละ 100 บาท จำนวนหุ้นจดทะเบียนชำระแล้วของบริษัททั้งหมด 5,240,000 หุ้น มูลค่าหุ้นที่ตราไว้ 100 บาท
ทั้งนี้ รายการดังกล่าวไม่เป็นรายการเกี่ยวโยงกันของธนาคารตามข้อกำหนดของตลาดหลักทรัพย์แห่งประเทศไทย และขนาดของรายการไม่เข้าข่ายที่จะต้องรายงานสารสนเทศตามหลักเกณฑ์การได้มาและจำหน่ายไปซึ่งสินทรัพย์ของบริษัทจดทะเบียน